Babelscape/SREDFM huggingface dataset:
Ζέιντι Σμιθ

Η Ζέιντι Σμιθ (γεννήθηκε ως Σέιντι Άντελιν Σμιθ, 25 Οκτωβρίου 1975) είναι Αγγλίδα μυθιστοριογράφος, δατριβογράφος και συγγραφέας μικρών ιστοριών. Το μυθιστορηματικό της ντεμπούτο, "White Teeth" (2000), έγινε αμέσως best seller και κέρδισε πολλά βραβεία. Από το Σεπτέμβριο του 2010 εργάζεται ως καθηγητής στη σχολή "Creative Writing" (Δημιουργικής Συγγραφής) του Πανεπιστημίου της Νέας Υόρκης.
Tinì Cansino

H Tinì Cansino, καλλιτεχνικό όνομα της Φωτίνας Λάππα (23 Σεπτεμβρίου 1959), είναι Ελληνίδα ηθοποιός και τηλεοπτική προσωπικότητα η οποία δραστηριοποιείται στην Ιταλία.
Μάξι Νιλ

Η Μάξι Νιλ ("Maxi Nil" ; 4 Ιουνίου 1981) είναι Ελληνίδα τραγουδίστρια και από τις 6 Δεκεμβρίου 2013 η τραγουδίστρια του συγκροτήματος Jaded Star. Είναι περισσότερο γνωστή για το έργο της ως τραγουδίστρια του αυστριακού συγκροτήματος της συμφωνικής μέταλ μουσικής Visions of Atlantis από τα μέσα 2009 έως τα τέλη 2013. Το 2003 έγινε μέλος του ελληνικού μέταλ συγκροτήματος On Thorns I Lay αλλά και του συγκροτήματος Elysion, ως τραγουδίστρια και ως στιχουργός.
Νίκη Γκαραγκούνη

Η Νίκη Γκαραγκούνη (12 Μαρτίου 1977) ήταν Ελληνίδα πετοσφαιρίστρια και μέλος της Εθνικής Ομάδας Πετοσφαίρισης των Γυναικών. Διαγωνίστηκε με την εθνική ομάδα στο Παγκόσμιο Πρωτάθλημα Πετοσφαίρισης των Γυναικών 2002 στην Γερμανία και στους Θερινούς Ολυμπιακούς Αγώνες 2004 στην Αθήνα. Αγωνίστηκε με την ομάδα του Παναθηναϊκού από το 2000 έως το 2007.
Άννα Χαλντ

Η Άννα Χαλντ ("Anne Hald Jensen" ; 2 Μαρτίου 1990) είναι Δανή παίκτρια του μπάντμιντον. Εκπροσώπησε την Ελλάδα το 2010-11. Το 2009, κέρδισε το χρυσό μετάλλιο στο Ευρωπαϊκό Πρωτάθλημα Μπάντμιντον Νέων στους ατομικούς αγώνες των κοριτσιών.

*
Μαρία Γκαραγκούνη

Η Μαρία Γκαραγκούνη (21 Δεκεμβρίου 1975) ήταν Ελληνίδα πετοσφαιρίστρια και μέλος της Εθνικής Ομάδας Πετοσφαίρισης των Γυναικών. Διαγωνίστηκε με την εθνική ομάδα στο Παγκόσμιο Πρωτάθλημα Πετοσφαίρισης των Γυναικών 2002 στην Γερμανία και στους Θερινούς Ολυμπιακούς Αγώνες 2004 στην Αθήνα. Το 2004 έπαιζε με την ομάδα του Παναθηναϊκού. Κέρδισε 3 ελληνικά πρωταθλήματα και 2 ελληνικά κύπελλα με την ομάδα του Παναθηναϊκού.
Μάισσεν

Το Μάισσεν (γερμανικά:"Meißen") είναι γερμανική κωμόπολη στο ομόσπονδο κράτος της Σαξονίας στην ανατολική Γερμανία. Βρίσκεται στις όχθες του ποταμού Έλβα κοντά στη Δρέσδη και έχει πληθυσμό περίπου 30.000 κατοίκων.

Έχει διεθνή φήμη λόγω της πορσελάνης που κατασκευάζεται και εξάγεται εκεί από το 1708.
Ελένη Κιόση

Η Ελένη Κιόση (27 Φεβρουαρίου 1985) είναι Ελληνίδα πετοσφαιρίστρια και μέλος της Εθνικής Ομάδας Πετοσφαίρισης Γυναικών. Διαγωνίστηκε με την εθνική ομάδα στους Θερινούς Ολυμπιακούς Αγώνες 2004 στην Αθήνα. Έπαιξε για τις ομάδες του Ολυμπιακού και του Ηρακλή Θεσσαλονίκης.
Παναγιώτα Βλαχάκη

Η Παναγιώτα Βλαχάκη (3 Απριλίου 1991) είναι Ελληνίδα δρομέας μεγάλων αποστάσεων με ειδίκευση στον μαραθώνιο. Διαγωνίστηκε στον μαραθώνιο γυναικών στους Θερινούς ΟΑ 2016 όπου κατέλαβε την 118η θέση με χρόνο 2:59:12.
Μαριέλλα Φασούλα

Η Μαριέλλα Φασούλα (2 Σεπτεμβρίου 1997) είναι Ελληνίδα αθλήτρια του μπάσκετ, η οποία αγωνίζεται με την Vanderbilt Commodores και με την Εθνική Ομάδα Καλαθοσφαίρισης της Ελλάδος. Συμμετείχε στο Ευρωπαϊκό Πρωτάθλημα Καλαθοσφαίρισης Γυναικών το 2017. Είναι η κόρη του πρώην καλαθοσφαιριστή Παναγιώτη Φασούλα.
Ειρήνη Τερζόγλου

Η Ειρήνη Τερζόγλου (γεν. 2 Φεβρουαρίου 1979 στις Σέρρες) είναι Ελληνίδα αθλήτρια της σφαιροβολίας. Η καλύτερη επίδοση της στην σφαιροβολία είναι τα 19.10 μέτρα, την οποία πέτυχε τον Ιούνιο του 2003 στα Τρίκαλα. Αυτό είναι το ελληνικό ρεκόρ μέχρι σήμερα.
Παρασκευή Καντζά

Η Παρασκευή Καντζά (γεννημένη στις 8 Αυγούστου 1976) είναι Ελληνίδα παραολυμπιακή αθλήτρια, η οποία αγωνίζεται κυρίως σε αγώνες τρέξιμου και άλματος εις μήκος. Αγωνίζεται στην κατηγορία Τ11, για άτομα με απώλεια όρασης. Συνοδεύεται από τον Θεόδωρο Κατσουνόπουλο.

Η Παρασκευή έχει αγωνιστεί σε τρεις παραολυμπιακούς αγώνες. Πιο συγκεκριμένα έχει τρέξει σε πίστα 100 μέτρων, 200 μέτρων και άλμα εις μήκος, πάντα υπό την κατηγορία Τ11. Συμμετείχε για πρώτη φορά σε παραολυμπιακούς αγώνες το 2004 στην πατρίδα της, όπου κέρδισε ένα χάλκινο μετάλλιο στο αγώνισμα των 100 μέτρων. Δεν κατάφερε να πετύχει το ίδιο και στους Παραολυμπιακούς Αγώνες του 2008 στο Πεκίνο αλλά ούτε και το 2012 στο Λονδίνο. Το μοναδικό της μετάλλιο σε παραολυμπιακούς είναι στην Αθήνα το 2004.
Ειρήνη Βασιλείου

Η Ειρήνη Βασιλείου (18 Μαρτίου 1990) είναι Ελληνίδα σπρίντερ. Διαγωνίστηκε στα 400 μέτρα στα Ευρωπαϊκά Πρωταθλήματα Στίβου 2016 και στους Θερινούς ΟΑ 2016. Η δίδυμη αδερφή της, Άννα, είναι επίσης αθλήτρια των 400 μέτρων.
Δέσποινα Χατζηνικολάου

Η Δέσποινα Χατζηνικολάου (γεν. 21 Οκτωβρίου 1999 στο Μαρούσι) είναι Ελληνίδα ποδοσφαιρίστρια που αγωνίζεται ως μέσος για τον ιταλικό σύλλογο ΣΣΔ Νάπολι Φεμινίλε, της γυναικείας Σέριε Α. Είναι μέλος της ελληνικής εθνικής γυναικείου ποδοσφαίρου από το 2019, με 4 συμμετοχές και κανένα γκολ.

Ήταν μέλος της ελληνικής εθνικής ομάδας κάτω των 17 από το 2014 έως το 2016 με 7 συμμετοχές και ισάριθμα γκολ, καθώς και της ελληνικής εθνικής ομάδας κάτω των 19 από το 2016 έως το 2018 με 9 συμμετοχές και τρία γκολ.
Χρυσούλα Αναγνωστοπούλου

Η Χρυσούλα Αναγνωστοπούλου (Λάρισα 27 Αυγούστου 1991) είναι Ελληνίδα δισκοβόλος. Διαγωνίστηκε στο Παγκόσμιο Πρωτάθλημα 2015 στο Πεκίνο χωρίς να προκριθεί στον τελικό, Το καλύτερο ρεκόρ της είναι 61.53 μέτρα που πραγματοποίησε στην Καβάλα στις 22 Ιουλίου 2017.

* Chrysoula Anagnostopoulou at World Athletics
Οι διακοπές του κυρίου Υλό

Οι διακοπές του κυρίου Υλό (γαλλικός τίτλος: "Les Vacances de Monsieur Hulot") είναι γαλλική κωμωδία του 1953 σε σκηνοθεσία Ζακ Τατί και πρωταγωνιστή τον ίδιο τον σκηνοθέτη. 

Είναι η πρώτη εμφάνιση του αδέξιου κινηματογραφικού χαρακτήρα του κυρίου Υλό, ο οποίος εμφανίζεται και στις επόμενες ταινίες του Ζακ Τατί, μεταξύ των οποίων "Ο Θείος μου (Mon Oncle",1958), "Playtime" (1967) και "Ο κύριος Ιλό στο χάος της κυκλοφορίας (Trafic",1971). 

Η ταινία είχε διεθνή επιτυχία όταν κυκλοφόρησε το 1953 και θεωρείται ταινία-σταθμός στην ιστορία του γαλλικού κινηματογράφου. Είχε επίσης μεγάλη εμπορική επιτυχία με 5.071.920 πωλήσεις εισιτηρίων στη Γαλλία το έτος κυκλοφορίας της.
Σρομόφτσε Βίζνε

Το Σρομόφτσε Βίζνε (πολωνικά: "Sromowce Wyżne", , «"Άνω Σρομόφτσε"») είναι χωριό του Γκμίνα Τσόρστιν στο Πόβιατ Νόβι Ταργκ του Βοεβοδάτου Ελάσσονος Πολωνίας στη νότια Πολωνία, κοντά στα σύνορα με τη Σλοβακία. Βρίσκεται περίπου 8 χιλιόμετρα νοτιοανατολικά του Μανιόβι, 25 χιλιόμετρα ανατολικά του Νόβι Ταργκ και 78 χιλιόμετρα νοτιοανατολικά της περιφερειακής πρωτεύουσας, Κρακοβίας.

Το χωριό έχει πληθυσμό 1.100 κατοίκων.
Σρομόφτσε Νίζνε

Το Σρομόφτσε Νίζνε (πολωνικά: "Sromowce Niżne", , «"Κάτω Σρομόφτσε"») είναι χωριό του Γκμίνα Τσόρστιν στο Πόβιατ Νόβι Ταργκ του Βοεβοδάτου Ελάσσονος Πολωνίας στη νότια Πολωνία, κοντά στα σύνορα με τη Σλοβακία. Βρίσκεται περίπου 13 χιλιόμετρα νοτιοανατολικά του Μανιόβι, 30 χιλιόμετρα ανατολικά του Νόβι Ταργκ και 82 χιλιόμετρα νοτιοανατολικά της περιφερειακής πρωτεύουσας, Κρακοβίας.

Το χωριό έχει πληθυσμό 1.100 κατοίκων.
Σρομόφτσε Νίζνε, θέα της πεζογέφυρας που οδηγεί στη διέλευση των συνόρων με τη [[Σλοβακία]] πάνω από τον ποταμό [[Ντουνάγιετς]].
Ειρήνη Μούχου

Η Ειρήνη Μούχου (Μυτιλήνη 7 Ιανουαρίου 1987) είναι Ελληνίδα αθλήτρια του τριάθλου και Πρωταθλήτρια Ελλάδος το 2009. Από το 2005 έως το 2009 η Μούχου συμμετείχε σε 18 αθλητικές διοργανώσεις ITU και οκτώ φορές εισήλθε στo top10. Το 2009 κέρδισε το χρυσό μετάλλιο στο "Triathlon Balkan Championships" στην Βάρνη και κατέλαβε την έκτη θέση στην κατάταξη του Ευρωπαϊκού Κυπέλλου στην ίδια διοργάνωση.

Το 2008 η Μούχου κατέλαβε την 3η θέση στα Βαλκανικά Πρωταθλήματα και την 2η θέση στα Ελληνικά Πρωταθλήματα ενώ συμμετείχε στο τρίαθλο αρκετών μη-ITU αθλητικών διοργανώσεων όπως το "British Corus Elite Series" στο Λονδίνο (19η θέση) και το "Swiss Elite VW Circuit Triathlons" στην Γενεύη (8η θέση) και στο Uster (9η θέση).

Στις 18 Αυγούστου 2009, η Μούχου ανακοίνωσε τα σχέδιά της να γίνει μέλος του French Club TOC Cesson Sevigne, όπου μη-Γάλλοι μέλη είναι μεταξύ άλλων αθλήτριες όπως η Irina Abysova, προκειμένου να προετοιμαστεί για τους ΟΑ 2012. Ωστόσο, στις 24 Οκτωβρίου 2009, η Μούχου ανακοίνωσε την προσωρινή αποχώρησή της από το τρίαθλο, καθώς έδωσε προτεραιότητα στις ακαδημαϊκές σπουδές της.

Η Μούχου αγωνίζεται για την ομάδα ATLAS (ΑΤΛΑΣ Β.ΜΥΤΙΛΗΝΗΣ) στην Μυτιλήνη και για την ομάδα AIGALEO (Α.Γ.Σ. ΑΙΓΑΛΕΩ) στην Αθήνα.

* ITU Profile Page
Γκιούλα Σιλάγκι

Ο Γκιούλα Σιλάγκι (ουγγρικά: "Gyula Szilágyi", 18 Ιανουαρίου 1923 – 17 Οκτωβρίου 2001) ήταν Ούγγρος ποδοσφαιριστής που αγωνιζόταν ως κεντρικός επιθετικός. Αποτελεσματικός σκόρερ, είναι 7ος στην ιστορία του ουγγρικού πρωταθλήματος πρώτης κατηγορίας.
Ο Μαχμούντ Ριφάτ

Ο Μαχμούντ Ριφάτ (Mahmoud Refaat, Αραβικά: محمود رفعت, romanized: Mahmood Rifaat) είναι γεννημένος στις 25 Απριλίου του 1978. Ειδικεύεται στο Διεθνές Δίκαιο, είναι πολιτικός, Συγγραφέας. Είναι Πρόεδρος του Ευρωπαϊκού Ινστιτούτου Διεθνούς Δικαίου και Διεθνών Σχέσεων στις Βρυξέλλες και πρόεδρος της καθημερινής ακαδημαϊκής εφημερίδας International Gazette που έχει τη βάση της στο Λονδίνο. Επιπλέον, είναι μέλος του Βρετανικού Συλλόγου Δημοσιογράφων και μέλος της Εθνικής Αμερικάνικης Ένωσης Συγγραφέων στη Νέα Υόρκη. Είναι Γάλλος-Βέλγος πολίτης και έχει αιγυπτιακή καταγωγή.

Ο Μαχμούντ Ριφάτ είναι ακτιβιστής στον τομέα τον Ανθρωπίνων Δικαιωμάτων και της κλιματικής αλλαγής και έχει διεξάγει πολλές καμπάνιες για τα ανθρώπινα δικαιώματα μέσα από το Ευρωπαϊκό Ινστιτούτο Διεθνούς Δικαίου και Διεθνών Σχέσεων. Οι δράσεις του έχουν λάβει χώρα κυρίως σε χώρες της Μέσης Ανατολής και πολλές από αυτές αφορούν στους κινδύνους που συνεπάγεται η κλιματική αλλαγή και στο πως επηρεάζει την ανθρωπότητα.
Ντάνα Πάολα

Η Ντάνα Πάολα ("Danna Paola", γεννημένη ως Ντάνα Πάολα Ριβέρα Μουνγκία "Danna Paola Rivera Munguía", 23 Ιουνίου 1995 -) είναι Μεξικανή ηθοποιός, τραγουδίστρια και μοντέλο.
Σάμια Σουλούχου

Η Σάμια Σουλούχου Χασάν (γεννημένη στις 27 Ιανουαρίου 1960) είναι πολιτικός της Τανζανίας από το κόμμα CCM και ορισμένη πρόεδρος της Τανζανίας εν αναμονή της ορκωμοσίας της, μετά το θάνατο του προέδρου Τζον Μαγκουφούλι στις 17 Μαρτίου 2021. Έγινε η πρώτη γυναίκα αντιπρόεδρος της Τανζανίας μετά τις γενικές εκλογές του 2015, αφού εξελέγη με το κόμμα του CCM, μαζί με τον πρόεδρο Μαγκουφούλι. Οι Σουλούχου και Μαγκουφούλι επανεκλέχθηκαν για δεύτερη θητεία το 2020. Πριν από τη θητεία της ως αντιπροέδρου, διετέλεσε βουλευτής του κοινοβουλίου για την εκλογική περιφέρεια Μακουντούτσι από το 2010 έως το 2015 και ήταν επίσης υφυπουργός στο Γραφείο Αντιπροέδρου για θέματα Ένωσης από το 2010 έως το 2015.

Πριν από αυτό, υπηρέτησε ως υπουργός στην ημιαυτόνομη περιοχή της Ζανζιβάρης, στη διοίκηση του Προέδρου Αμάνι Καρούμε. Το 2014, εξελέγη Αντιπρόεδρος της Συντακτικής Συνέλευσης, η οποία είχε αναλάβει τη σύνταξη του νέου συντάγματος της χώρας.
Future Combat Air System

Το Future Combat Air System (FCAS, Γαλλικά: "Système de combat aérien du futur", "SCAF", Ισπανικά: "Futuro Sistema Aéreo de Combate", "FSAC") είναι ένα ευρωπαϊκό σύστημα μάχης συστημάτων υπό ανάπτυξη από την Airbus, την Thales Group, την Indra Sistemas και την Dassault Aviation. Το FCAS θα αποτελείται από ένα "Σύστημα Όπλου Επόμενης Γενιάς (NGWS)" καθώς και από άλλα αεροπορικά περιουσιακά στοιχεία στο μελλοντικό επιχειρησιακό χώρο μάχης. 

Το NGWS θα αποτελείται από τηλεχειριζόμενα μεταφορικα οχήματα (drones σμήνης) καθώς και ένα Μαχητικό Νέας Γενιάς (NGF)/μαχητικό έκτης γενιάς τα οποία το 2035-2040 θα αντικαταστήσουν τα τρέχουσα Ráfale της Γαλλίας, Typhoon της Γερμανίας και EF- 18 Hornets της Ισπανίας. 

Μια δοκιμαστική πτήση επίδειξης αναμένεται γύρω στο 2025 και η εισαγωγή λειτουργίας περίπου το 2040.
Σοφαδίτης

Ο Σοφαδίτης ή Οινόχωνος είναι ο βασικός παραπόταμος του Ενιπέα. Με τα νερά του φτιάχτηκε η Λίμνη Σμοκόβου ο βασικότερος παραπόταμος του είναι ο Βρένικος ή Φαρσαλιώτης. Ο Σοφαδίτης χαρακτηρίζεται ως ποταμός θερινής ροής και περνά από διάφορα χωριά καθώς και από την κωμόπολη Σοφάδες.
Μίμι Μοράλες

Η Μίμι Μοράλες ("Mimi Morales", γεννημένη ως Μαρία Ελβίρα Μοράλες "María Elvira Morales", 11 Απριλίου 1976 -) είναι Κολομβιανή ηθοποιός και μοντέλο.
Πουντεντιάνα

H Πουντεντιάνα ("Pudentiana", εξελληνισμένα: Πουδεντιανή) είναι μια παραδοσιακή χριστιανή αγία και μάρτυρας του 2ου αιώνα που αρνήθηκε να λατρέψει τους Ρωμαίους Αυτοκράτορες Μάρκο Αυρήλιο και Αντωνίνο Ευσεβή ως θεότητες. Μερικές φορές είναι τοπικά γνωστή ως Ποτεντιάνα και συχνά συνδυάζεται με την μάρτυρα αδερφή της, Πραξίδη.
Αθανασία Τζάνου

Η Αθανασία Τζάνου (γεννημένη στις 25 Ιουνίου 1971 στην Αθήνα) είναι σύγχρονη Ελληνίδα συνθέτιδα μουσικής δωματίου και συμφωνικών έργων.
Αλεξία Κουρτελέση

Η Αλεξία Κουρτελέση (γεν. 23 Μαΐου 1971) είναι Ελληνίδα τζουντόκα, ο οποίος αγωνίστηκε στην κατηγορία των γυναικών με μεσαίο βάρος. Έχει κερδίσει δύο τίτλους στο τζούντο στην Ελλάδα, στην κατηγορία της, ενώ ήταν μέλος της ελληνικής αποστολής στους Ολυμπιακούς Αγώνες 2004 στην Αθήνα.

Η Κουρτελέση ήταν μέλος της ελληνικής ομάδας στην κατηγορία των γυναικών μεσαίου βάρους (70 κιλά) στους Ολυμπιακούς Αγώνες 2004 στην Αθήνα, συμπληρώνοντας μια αίτηση από την Διεθνή Ομοσπονδία Τζούντο και την Ελληνική Ολυμπιακή Επιτροπή, καθώς η Ελλάδα, ως οικοδέσποινα χώρα, έλαβε αυτόματα ορισμένα προνόμια. Στους Ολυμπιακούς του 2004 συμμετείχαν από την Ελλάδα, ως οικοδέσποινα χώρα, 441 αθλητές, ενώ πάντα η οικοδέσποινα χώρα έχει πολύ περισσότερους αθλητές αναλογικά με τους άλλους Ολυμπιακούς. Η Κουρτελέση αποκλείστηκε στον πρώτο γύρο από την αργεντίνα Ελισάβετ Κόουπς με ένα ιππόν και ένα ιππόν σόι ναγκέ (σπρώξιμο του ώμου με το ένα χέρι), δύο λεπτά και πενηνταέξι δευτερόλεπτα μετά την αρχή του αγώνα.
Citibank

H Citibank είναι το τραπεζικό ίδρυμα λιανικής τραπεζικής του πολυεθνικού ομίλου χρηματοοικονομικών υπηρεσιών Citigroup. Η Citibank ιδρύθηκε το 1812 ως City Bank of New York και αργότερα μετονομάστηκε σε First National City Bank of New York. Η τράπεζα διαθέτει 2.649 καταστήματα σε 19 χώρες, συμπεριλαμβανομένων 723 καταστημάτων στις Ηνωμένες Πολιτείες και 1.494 καταστημάτων στο Μεξικό, τα οποία διαχειρίζεται η θυγατρική της, Banamex. Τα καταστήματα στις ΗΠΑ είναι συγκεντρωμένα σε έξι μητροπολιτικές περιοχές: Νέα Υόρκη, Σικάγο, Λος Άντζελες, Σαν Φρανσίσκο, Ουάσιγκτον και Μαϊάμι. Εκτός από τις ΗΠΑ και το Μεξικό, τα περισσότερα καταστήματα της εταιρείας βρίσκονται στην Πολωνία, τη Ρωσία, την Ινδία και τα Ηνωμένα Αραβικά Εμιράτα. 

Ως αποτέλεσμα της χρηματοπιστωτικής κρίσης του 2007–2008 και των τεράστιων απωλειών που υπέστη η αξία των ενυπόθηκων περιουσιακών στοιχείων της, η Citigroup, μητρική της Citibank, έλαβε ενίσχυση διάσωσης με τη μορφή επένδυσης από το Υπουργείο Οικονομικών των ΗΠΑ. Στις 23 Νοεμβρίου 2008, εκτός από μια αρχική επένδυση 25 δισεκατομμυρίων δολαρίων, άλλα 20 δισεκατομμύρια δολάρια επενδύθηκαν στην εταιρεία μαζί με εγγυήσεις για επικίνδυνα περιουσιακά στοιχεία ύψους 306 δισεκατομμυρίων δολαρίων. Οι εγγυήσεις δόθηκαν σε μια εποχή που οι αγορές δεν ήταν σίγουρες ότι η Citi είχε αρκετή ρευστότητα για να καλύψει τις ζημίες από αυτές τις επενδύσεις. Τελικά, οι μετοχές της Citi που ανέλαβε το Υπουργείο Οικονομικών σε αντάλλαγμα για τις εγγυήσεις που εξέδωσε απέφεραν καθαρό κέρδος στο Δημόσιο Ταμείο, καθώς η Citi είχε αρκετή ρευστότητα και δεν χρειάστηκε να χρησιμοποιηθούν οι εγγυήσεις. Μέχρι το 2010, η Citibank είχε εξοφλήσει πλήρως τα δάνεια από το Υπουργείο Οικονομικών, συμπεριλαμβανομένων των τόκων, με αποτέλεσμα καθαρό κέρδος για την ομοσπονδιακή κυβέρνηση των ΗΠΑ.
Λίμνη Τεξκόκο

μικρογραφία|Λίμνη Τεξκόκο
Η Λίμνη Τεξκόκο ήταν λίμνη στην κοιλάδα του Μεξικού. Ήταν η λίμνη που χτίστηκε η πρωτεύουσα της αυτοκρατορίας των Αζτέκων Τενοτστιτλάν. Μετά την κατάκτηση των Ισπανών, με σκοπό να αποτραπεί, πλημμύρα η λίμνη σχεδόν στέρεψε απο νερό. Αυτήν την στιγμή είναι σχεδόν εξαφανισμένη εξαιτίας της οικοδόμησης της Πόλης του Μεξικού.
Φλορένσια ντε Σαράτσο

Η Φλορένσια ντε Σαράτσο ("Florencia de Saracho", 4 Δεκεμβρίου 1981 -) είναι Μεξικανή ηθοποιός.
Παγκόσμιο Πρωτάθλημα Στίβου Ενόπλων 1951

Το Παγκόσμιο Πρωτάθλημα Στίβου Ενόπλων 1951 ήταν η 6η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM) και του Ιταλικού Συμβουλίου Στρατιωτικού Αθλητισμού. Η διοργάνωση πραγματοποιήθηκε στο Στάδιο ντέλλε Τέρμε ντι Καρακάλλα ("Stadio delle Terme di Caracalla"), στη Ρώμη μεταξύ 22 και 23 Σεπτεμβρίου του 1951.

Στο πρωτάθλημα διεξήχθησαν 18 αγωνίσματα και έλαβαν μέρος αθλητές από 8 χώρες-μέλη του ΣΙΣΜ.

Στον πίνακα των μεταλλίων την πρώτη θέση κατέλαβε η Γαλλία με 6 χρυσά μετάλλια. Η Τουρκία κέρδισε τη δεύτερη θέση με 5 χρυσά μετάλλια. Την τρίτη θέση κατέκτησε η Ιταλία με 4 χρυσά μετάλλια. Στην επίσημη βαθμολογία που δημοσιεύθηκε η Γαλλία αναδείχθηκε πρωταθλήτρια με 119 βαθμούς. Τη δεύτερη θέση κατέλαβε η Ιταλία με 66,5 βαθμούς και την τρίτη η Μεγάλη Βρετανία με 64,5 βαθμούς.
Ρικουζεντάκατα

right|250px|thumb|Η Ρικουζεντάκατα μετά το τσουνάμι και τον σεισμό του 2011.
Η Ρικουζεντάκατα (ιαπωνικά: 陸前高田市) είναι πόλη η οποία βρίσκεται στην Περιφέρεια Ιβάτε της Ιαπωνίας. Στην απογραφή του 2010, η πόλη είχε πληθυσμό 23.302 κατοίκους (το 2005: 24.709), και πυκνότητα πληθυσμού 100 άτομα ανά χλμ². Ο σεισμός και το τσουνάμι του Τόχοκου το 2011 προκάλεσαν εκτεταμένες ζημιές στην πόλη. Από τις 31 Μαρτίου 2020, η πόλη έχει εκτιμώμενο πληθυσμό 19.062 κατοίκους και πυκνότητα πληθυσμού 82 άτομα ανά χλμ² σε 7593 νοικοκυριά. Η συνολική έκταση της πόλης είναι 231,94 τετραγωνικά χιλιόμετρα.
Α΄ κατηγορία πετοσφαίρισης ανδρών Κύπρου 2020-21

Η Α΄ κατηγορία πετοσφαίρισης ανδρών Κύπρου 2020-21 ήταν η 44η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ομόνοια για 5η φορά στην ιστορία της.
Α΄ κατηγορία πετοσφαίρισης ανδρών Κύπρου 2017-18

Η Α΄ κατηγορία πετοσφαίρισης ανδρών Κύπρου 2017-18 ήταν η 41η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε o Παφιακός για 4η φορά στην ιστορία του.
Α΄ κατηγορία πετοσφαίρισης ανδρών Κύπρου 2016-17

Η Α΄ κατηγορία πετοσφαίρισης ανδρών Κύπρου 2016-17 ήταν η 40η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ομόνοια για 3η φορά στην ιστορία της.
Τρίγωνο του Λούμπλιν

Τρίγωνο του Λούμπλιν (, ; ) - μια τριμερή πλατφόρμα πολιτικής, οικονομικής, πολιτιστικής και κοινωνικής συνεργασίας μεταξύ Λιθουανίας, Πολωνίας και Ουκρανίας , η οποία στοχεύει στην υποστήριξη της ένταξης της Ουκρανίας στην ΕΕ.

Οι χώρες του τριγώνου του Λούμπλιν έχουν δηλώσει την υποστήριξή τους για την αποκατάσταση της εδαφικής ακεραιότητας της Ουκρανίας εντός διεθνώς αναγνωρισμένων συνόρων και ζητούν τον τερματισμό της ρωσικής επίθεσης εναντίον της. Το τρίγωνο του Λούμπλιν υποστηρίζει την παροχή στην Ουκρανία του καθεστώτος ενός ενισχυμένου με το ΝΑΤΟ εταίρου και δηλώνει ότι η παροχή στην Ουκρανία ενός σχεδίου δράσης για την ένταξη στο ΝΑΤΟ είναι το επόμενο απαραίτητο βήμα προς αυτήν την κατεύθυνση.

Η τριμερής μορφή βασίζεται στις παραδόσεις και τους ιστορικούς δεσμούς των τριών χωρών. Η σχετική κοινή δήλωση υπεγράφη από τους υπουργούς στις 28 Ιουλίου στο Λούμπλιν της Πολωνίας. Το Λούμπλιν επιλέχθηκε συγκεκριμένα ως υπόδειξη στη μεσαιωνική Ένωση Λούμπλιν, η οποία δημιούργησε την Πολωνική- Λιθουανική Κοινοπολιτεία, ένα από τα μεγαλύτερα κράτη της Ευρώπης τότε.

Η ιδέα της δημιουργίας ενός τέτοιου οργανισμού ανήκει στον Adam Czartoryski, που εκφράστηκε από τον Βιάτσσλαβ Χόρνοβιλ.
Δάφνες και Πικροδάφνες

Το Δάφνες και Πικροδάφνες είναι θεατρικό έργο (πολιτική κωμωδία) των Δημήτρη Κεχαΐδη και Ελένης Χαβιαρά που γράφτηκε και πρωτο-παρουσιάστηκε το 1979. 
Το έργο - που ανήκει στο ρεαλιστικό θέατρο αλλά με έντονα σατιρικά και ηθογραφικά στοιχεία θεωρείται η κατεξοχήν πολιτική κωμωδία του νεοελληνικού ρεπερτορίου, και το αντιπροσωπευτικότερο δείγμα της μεταπολεμικής λογοτεχνία , τόσο για την άρτια φόρμα του όσο και για την επίδρασή του στους νεώτερους θεατρικούς συγγραφείς.

Το θέμα του έργου είναι οι δοσοληψίες μεταξύ μικροπολιτικών και κομματαρχών της ελληνικής επαρχίας λίγο πριν τις βουλευτικές εκλογές. Αν και το έργο είναι γραμμένο την περίοδο της Μεταπολίτευσης, οι δοσοληψίες αυτές είναι παλιό και χαρακτηριστικό γνώρισμα της ελληνικής πολιτικής ζωής. Τέσσερεις μικρο-κομματάρχες προσπαθούν να "σπρώξουν" προς την κατάκτηση της βουλευτικής έδρας, τον υποψήφιο που θεωρούν ότι θα τους ωφελήσει περισσότερο. Μέσα σε αυτή την προσπάθεια, θα πατήσουν αν χρειαστεί - ακόμα και επί πτωμάτων. "«...Στο έργο αυτό μέσα από μια σύνθετη τεχνική ανάπτυξης και ταυτόχρονα συμπύκνωσης των δεδομένων του, μια απλή καθημερινή συνάντηση τεσσάρων μικροπολιτικών παραγόντων της επαρχίας αναπτύσσεται σε ένα επικίνδυνο παιχνίδι, αποκαλύπτοντας από τη μια το πολιτικό ήθος του Νεοέλληνα της επαρχίας και από την άλλη τους πολιτικούς μηχανισμούς του παραγοντισμού που κυριαρχούν στα παρασκήνια του κοινοβουλευτισμού στην Ελλάδα...»" 
Το έργο παραστάθηκε πρώτη φορά, αμέσως μετά την συγγραφή του, από το Θέατρο Τέχνης του Κάρολου Κουν, την θεατρική περίοδο 1979 - 1980 σε σκηνοθεσία του ίδιου του Κουν και με πρωταγωνιστές τους Βάσο Ανδρονίδη, Μϊμη Κουγιουμτζή, Γιάννη Μόρτζο και Γιάννη Δεγαΐτη

Οι κριτικές για το θεατρικό έργο μετά την πρώτη παράστασή του ήταν διθυραμβικές. Ενδεικτικά, σταχυολογούνται:
: "«Τα ενάντια ξίφη του αγώνα στην αρχαία τραγική στιχομυθία γίνονται αυτόματα μια αυθεντική παραπομπή του ελληνικού έργου «Δάφνες και Πικροδάφνες»»" - Τάσος Λιγνάδης
: "«Σπάνια συγγραφέας με τόσο περιορισμένη από ποσοτική άποψη παραγωγή άσκησε τόσο σοβαρή επιρροή γύρω του. Ολόκληρη σχεδόν η τελευταία γενιά θεατρικών συγγραφέων της χώρας πήραν σαν αφετηρία τους τα επιτεύγματα του Κεχαϊδη.»" - Θόδωρος Κρητικός
Ροσάνα Σαν Χουάν

H Ροσάνα Σαν Χουάν ("Rossana San Juan", γεννημένη ως Ροσάνα Κλάουδια Μαρτίνες Ρεμπογιέδο "Rossana Claudia Martínez Rebolledo", 30 Αυγούστου 1969 -) είναι Μεξικανή ηθοποιός και τραγουδίστρια.
Ετιέν-Μαρέν Μπαγί

Ο Ετιέν-Μαρέν Μπαγί ("Étienne-Marin Bailly" ή "E.-M. Bailly de Blois", όπως υπέγραφε τα βιβλία του) ήταν Γάλλος γιατρός και συγγραφέας, φιλέλληνας, που γεννήθηκε στο Μπλουά το 1796 και πέθανε στις 16 Φεβρουαρίου 1837. 

Ήταν γιατρός, φίλος και συνεργάτης του Σαιν Σιμόν και to 1825 εξέδωσε τη δημοσίευση "Discours prononcé sur la tombe de M. Henri Saint-Simon" («Λόγος που εκφωνήθηκε στον τάφο του κ. Ενρί Σαιν Σιμόν»).

Εστάλη στην Ελλάδα μαζί με τον ανιψιό του Φελίξ Μπλοντώ (Félix Blondeau) με σκοπό την οργάνωση των υπηρεσιών υγείας από την Επιτροπή Φιλελλήνων του Παρισιού (Comité philhellène de Paris), με χρηματοδότηση του Δούκα της Ορλεάνης. Έφθασε στην Ελλάδα τον Ιούλιο του 1825. Κατά τη διάρκεια της παραμονής του, παρείχε φροντίδα σε Έλληνες και Φιλέλληνες, και προσπάθησε να διαδώσει πρακτικές υγείας κοινές στη Δύση. Οι στρατηγοί της επαναστατημένης Ελλάδας τον χαρακτήρισαν «νέο Ιπποκράτη». Η Εθνική Συνέλευση της Τροιζήνας το 1827, τον πολιτογράφησε Έλληνα για τις υπηρεσίες του. Προσκλήθηκε αρκετές φορές να γίνει γιατρός στρατού, ωστόσο παρέμεινε στην πόλη του Ναυπλίου, που απειλήθηκε από την πανούκλα, όπου διορίστηκε μέλος του συμβουλίου υγείας. Μετά από επαφές με τα μέλη της αποστολής του Μωριά που είχε αποβιβαστεί στην Ελλάδα, έφυγε από τη χώρα στο τέλος Οκτωβρίου 1829 για να πάει στην Κωνσταντινούπολη, πριν επιστρέψει στη Γαλλία.
Φιλελληνική επιτροπή του Παρισιού

Η Φιλελληνική επιτροπή του Παρισιού (Comité philhellène de Paris ή comité grec - Ελληνική Επιτροπή ) ( 1825 - 1827 ) είναι η πρώτη οργανωμένη μορφή που έλαβε ο Φιλελληνισμός στη Γαλλία.
Α΄ κατηγορία πετοσφαίρισης ανδρών Κύπρου 2019-20

Η Α΄ κατηγορία πετοσφαίρισης ανδρών Κύπρου 2019-20 ήταν η 43η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα διεκόπη λόγω της Πανδημίας COVID-19 στην Κύπρο.
Ζακ Ριβέτ

Ο Ζακ Ριβέτ (γαλλικά: Jacques Rivette) ήταν Γάλλος σκηνοθέτης. Γεννήθηκε στη Ρουέν το 1928 και πέθανε στο Παρίσι το 2016). 

Ο Ζακ Ριβέτ θεωρείται ένας από τους πιο σημαντικούς σκηνοθέτες του νέου ρεύματος κινηματογράφησης της Νουβέλ Βαγκ. Οι ταινίες του ακολουθούν μη τυπικές αφηγηματικές δομές, συνδυάζοντας συχνά ρομαντισμό, μυστήριο και κωμωδία, καθώς και αυτοσχέδιες σκηνές.

Η φράση του Φρανσουά Τρυφώ «Χάρη στον Ριβέτ ξεκίνησε η Νουβέλ Βαγκ», σημειώνουν την βαρύτητα της παρουσίας του Ριβέτ στον γαλλικό κινηματογράφο.
Όνσεν

Όνσεν  (温泉) ονομάζονται οι ιαματικές πηγές στην Ιαπωνία και περιλαμβάνουν εγκαταστάσεις για μπάνιο και παραδοσιακά ξενοδοχεία. Τα όνσεν έχουν είτε εξωτερικούς χώρους για μπάνιο (露天風呂 or 野天風呂, "roten-buro or noten-buro") είτε εσωτερικούς χώρους (内湯, "uchiyu"). Επίσης, μπορεί να είναι δημόσια λουτρά ή ιδιωτικά λουτρά. Η Ιαπωνία είναι μία ηφαιστειογενής χώρα, γι' αυτό υπάρχουν χιλιάδες ιαματικές πηγές σε όλη την χώρα. Τα όνσεν είναι μέρος του ιαπωνικού πολιτισμού και χρησίμευσαν για χιλιάδες χρόνια ως χώροι για καθαρισμό και αναζωογόνηση του σώματος, για σωματική και ψυχική χαλάρωση και ως ένα μέσο κοινωνικοποίησης. Τα όνσεν δεν αποτελούν μόνο μία αγαπημένη ενασχόληση για τους Ιάπωνες, αλλά προσελκύουν και χιλιάδες τουρίστες από όλο τον κόσμο. 

}}
Μάγδα Γκουσμάν

Η Μάγδα Γκουσμάν ("Magda Guzmán", γεννημένη ως Μαρία Μαγδαλένα Γκουσμάν ΓΚάρσα "María Magdalena Guzmán Garza", 16 Μαΐου 1931 - 12 Μαρτίου 2015) ήταν Μεξικανή ηθοποιός.
Ελίζαμπεθ Μπλάκγουελ

Η Ελίζαμπεθ Μπλάκγουελ (3 Φεβρουαρίου 182131 Μαΐου 1910) ήταν Βρετανίδα γιατρός, γνωστή ως η πρώτη γυναίκα που έλαβε πτυχίο ιατρικής στις Ηνωμένες Πολιτείες και η πρώτη γυναίκα στο Μητρώο του Γενικού Ιατρικού Συμβουλίου του Ηνωμένου Βασίλειου. Η Μπλάκγουελ έπαιξε σημαντικό ρόλο τόσο στις Ηνωμένες Πολιτείες όσο και στο Ηνωμένο Βασίλειο στην κοινωνική ευαισθητοποίηση και στην ηθική μεταρρύθμιση και πρωτοστάτησε στην προώθηση της εκπαίδευσης των γυναικών στην ιατρική. Στη μνήμη της απονέμεται κάθε χρόνο το μετάλλιο Ελίζαμπεθ Μπλάκγουελ σε μια γυναίκα που έχει συμβάλει σημαντικά στην προώθηση των γυναικών στην ιατρική.

Η Μπλάκγουελ αρχικά δεν ενδιαφερόταν για μια καριέρα στην ιατρική. Αρχικά εργάστηκε ως δασκάλα για να συντηρήσει την οικογένειά της. Αυτό το επάγγελμα θεωρούνταν κατάλληλο για γυναίκες κατά τη διάρκεια του 18ου αιώνα. Για την ιατρική άρχισε να ενδιαφέρεται όταν αρρώστησε μια φίλη της και διαπιστωσε ότι η φίλη της θα είχε καλύτερη θεραπεία αν είχε γυναίκα γιατρό. Η Μπλάκγουελ άρχισε να κάνει αίτηση στις ιατρικές σχολές και αμέσως διαπίστωσε την προκατάληψη εναντίον του φύλου της, που την ακολούθησε σε όλη τη διάρκεια της καριέρας της. Απορρίφθηκε από κάθε ιατρική σχολή στην οποία υπέβαλε αίτηση, εκτός από το Ιατρικό Κολλέγιο της Γενεύης, στην οποία οι άνδρες φοιτητές ψήφισαν υπέρ της αποδοχής της. Έτσι, το 1847, η Μπλάκγουελ έγινε η πρώτη γυναίκα που φοίτησε σε ιατρική σχολή στις Ηνωμένες Πολιτείες.

Η διατριβή της σχετικά με τον τυφοειδή πυρετό, που δημοσιεύθηκε το 1849 στο "Buffalo Medical Journal" λίγο μετά την αποφοίτησή της, ήταν το πρώτο ιατρικό άρθρο που δημοσιεύτηκε από μια γυναίκα στις Ηνωμένες Πολιτείες. Το άρθρο της διακατέχεται από έντονη ενσυναίσθηση και ευαισθησία απέναντι στα ανθρώπινα δεινά και εκφράζει την υποστήριξη της για οικονομική και κοινωνική δικαιοσύνη. Αυτή η οπτική χαρακτηρίστηκε από την τότε ιατρική κοινότητα ως «θηλυκή».

Η Μπλάκγουελ ίδρυσε επίσης το Ιατρείο της Νέας Υόρκης για γυναίκες και παιδιά με την αδερφή της Έμιλι Μπλάκγουελ το 1857, και άρχισε να δίνει διαλέξεις σε γυναικεία ακροατήρια σχετικά με τη σημασία της παιδείας για γυναίκες.
Αλέξανδρος Λώλης

Ο Αλέξανδρος Λώλης (Ηγουμενίτσα, 5 Σεπτεμβρίου 2002) είναι Έλληνας ποδοσφαιριστής που παίζει ως μέσος στην ομάδα ποδοσφαίρου ΠΑΣ Γιάννινα.
Χρηματιστήριο της Μπάνια Λούκα

Το Χρηματιστήριο Αξιών της Μπάνια Λούκα ή συντ. BLSE (Σερβικά: Бањалучка берза, Banjalučka berza) είναι ένα χρηματιστήριο που λειτουργεί στην πόλη της Μπάνια Λούκα στη Σερβική Δημοκρατία της Βοσνίας, της Βοσνίας-Ερζεγοβίνης. Το Χρηματιστήριο της Μπάνια Λούκα είναι μέλος της Ομοσπονδίας Ευρω-Ασιατικών Χρηματιστηρίων.
Τουρκική Διαστημική Υπηρεσία

Η Τουρκική Διαστημική Υπηρεσία (Τουρκικά: Türkiye Uzay Ajansı, συντ.TUA) είναι μια κυβερνητική υπηρεσία για την εθνική αεροδιαστημική έρευνα στην Τουρκία. Θεσπίστηκε επίσημα με προεδρικό διάταγμα στις 13 Δεκεμβρίου 2018.

Η υπηρεσία έχει έδρα την Άγκυρα, και υπάγεται στο Υπουργείο Επιστήμης και Τεχνολογίας. Με την ίδρυση της TUA, το Τμήμα Αεροπορίας και Διαστημικών Τεχνολογιών στο Υπουργείο Μεταφορών και Υποδομών καταργήθηκε. Η TUA προετοιμάζει στρατηγικά σχέδια που περιλαμβάνουν μεσοπρόθεσμους και μακροπρόθεσμους στόχους, βασικές αρχές και προσεγγίσεις, στόχους και προτεραιότητες, μέτρα απόδοσης, μεθόδους που πρέπει να ακολουθούνται και κατανομή πόρων για την επιστήμη και τις τεχνολογίες της αεροδιαστημικής.

Η TUA συνεργάζεται στενά με το Ινστιτούτο Έρευνας Διαστημικών Τεχνολογιών TÜBİTAK και διοικείται από εκτελεστικό συμβούλιο επτά μελών. με την θητεία των μελών του διοικητικού συμβουλίου, εξαιρουμένου του προέδρου, να είναι τρία έτη.
Ντίνος Μπαλλής

Ο Ντίνος Μπαλλής (γεννήθηκε στις 22 Μαΐου 1957) είναι Έλληνας πρώην διεθνής ποδοσφαιριστής, ο οποίος αγωνίστηκε στον Άρη και την ΑΕΚ από το 1974 ως το 1988.
Λάγιος Τίχι

Ο Λάγιος Τίχι (ουγγρικά: "Tichy Lajos", 21 Μαρτίου 1935 – 6 Ιανουαρίου 1999) ήταν Ούγγρος ποδοσφαιριστής που αγωνιζόταν ως κεντρικός επιθετικός και μετέπειτα προπονητής. Η ικανότητά του στο σκοράρισμα με ισχυρά σουτ του έδωσε το προσωνύμιο «ο βομβαρδιστής του έθνους» ("a nemzet bombázója"). Σύμφωνα με την RSSSF είναι ο παίκτης που έχει σημειώσει τα περισσότερα γκολ στην ποδοσφαιρική ιστορία σε συνολικό αριθμό (συμπεριλαμβανομένων των φιλικών) με τουλάχιστον 1.912.
Πανελλήνιος Μουσικός Σύλλογος

Ο Πανελλήνιος Μουσικός Σύλλογος (συντομογραφία: ) είναι ιστορικός ελληνικός σύλλογος που ιδρύθηκε το 1913 από καθηγητές του Ωδείου Αθηνών και από μουσικούς της Ορχήστρας του Συλλόγου Συναυλιών του Ωδείου.

Η δράση του συλλόγου ξεκίνησε το 1915, με αυτή να περιλαμβάνει την καλλιέργεια και την ευαισθητοποίηση γύρω από την τέχνη της μουσικής, αλλά και την πάταξη της καταπάτησης των δικαιωμάτων των μουσικών στο εργασιακό τους περιβάλλον.

Αρχικά, η έδρα του οργανισμού ήταν στο φουαγιέ του Δημοτικού Θεάτρου Αθηνών. Αργότερα, απέκτησε τη δική του ιδιόκτητη στέγη κοντά στο παλαιό κτίριο του Ωδείου Αθηνών, που βρισκόταν επί της οδού Πειραιώς, ύστερα από βοήθεια που έλαβε από τον Φριτς Κράισλερ. Μετά το πέρας κάποιων ετών, ο οργανισμός μετεγκαταστάθηκε στο κτίριο όπου βρίσκεται και σήμερα, στην οδό Σαπφούς 10 στην πλατεία Κουμουνδούρου, έπειτα από δωρεές μελών του.
Ο Κουρέας της Σιβηρίας

Ο Κουρέας της Σιβηρίας (ρωσικά: "Сибирский цирюльник") είναι δραματική ταινία Ρωσικής και Γαλλικής παραγωγής του 1999 σε σκηνοθεσία Νικήτα Μιχαλκόφ και σενάριο των Ρουστάν Ιμπραγκιμπέκοφ και Μιχαλκόφ. Πρωταγωνιστούν οι Τζούλια Όρμοντ, Ρίτσαρντ Χάρις, Όλεγκ Μένσικοφ, Αλεξέι Πετρένκοφ και ο Ντάνιελ Ολμπρίνσκι.

Η ταινία προβλήθηκε στο διαγωνιστικό τμήμα στο Φεστιβάλ Κινηματογράφου των Καννών το 1999. Επίσης επιλέχθηκε ως συμμετοχή της Ρωσίας στην κατηγορία της Καλύτερης ξενόγλωσσης ταινίας στην 71η τελετή απονομής των Όσκαρ, αλλά δεν έγινε δεκτή ως υποψήφια. Το 2000 της απονεμήθηκε το Κρατικό Βραβείο της Ρωσικής Ομοσπονδίας. Η εκ νέου κυκλοφορία στους κινηματογράφους ξεκίνησε στις 14 Μαρτίου 2021.
Ναυμαχία για τη Λίμνη Τανγκανίκα

Η Ναυμαχία για τη Λίμνη Τανγκανίκα (Αγγλικά: "Battle for Lake Tanganyika"), ήταν μια σειρά ναυτικών συμπλοκών, οι οποίες έλαβαν χώρα μεταξύ του Βασιλικού Ναυτικού ("Royal Navy"), της "Force Publique" ("FP") και του Ναυτικού της Γερμανικής Αυτοκρατορίας ("Kaiserliche Marine") μεταξύ Δεκεμβρίου 1915 και Ιουλίου 1916, κατά την Εκστρατεία Ανατολικής Αφρικής (Α΄ Παγκόσμιος Πόλεμος). Ο στόχος ήταν, ο ασφαλής έλεγχος της στρατηγικά σημαντικής Λίμνης Τανγκανίκας, που κυριαρχούσαν από την αρχή του πολέμου με Γερμανικές ναυτικές μονάδες. Οι Βρετανικές δυνάμεις — αποτελούμενες από δυο ακάτους ονόματι "HMS Mimi" και "HMS" "Toutou" — ήσαν υπό τις διαταγές του εκκεντρικού Πλωτάρχη ("Lieutenant-Commander") "Geoffrey Spicer-Simson". Οι άκατοι είχαν μεταφερθεί ατμοπλοϊκώς στη Νότιο Αφρική και από εκεί σιδηροδρομικώς, με ποταμόπλοια και συρόμενες δια μέσου της Αφρικανικής ζούγκλας, στη λίμνη.

Σε δυο μικρές συμπλοκές, οι άκατοι επιτέθηκαν και νίκησαν δύο από τους Γερμανούς αντιπάλους των. Στην πρώτη σύγκρουση, στις 26 Δεκεμβρίου 1915, το "Kingani" επλήγει και κατελήφθει, οπότε εν συνεχεία, μετονομάστηκε σε "HMS Fifi". Στη δεύτερη, ένας μικρός στολίσκος κατέλαβε και βύθισε το ατμόπλοιο "Hedwig von Wissmann". Οι Γερμανοί διατηρούσαν στη λίμνη, ένα τρίτο μεγάλο και βαριά οπλισμένο σκάφος, το "Graf von Götzen·" το σκάφος αυτό δέχθηκε επίθεση χωρίς οριστικό αποτέλεσμα από τα Βελγικά αεροσκάφη και στη συνέχεια αυτοβυθίστηκε εσκεμμένα από τους Γερμανούς. Οι εξελίξεις στη χερσαία σύγκρουση, ανάγκασαν τους Γερμανούς να αποσυρθούν από τη λίμνη και έτσι, ο έλεγχος της επιφάνειας της λίμνης Τανγκανίκα πέρασε στους Βρετανούς και τους Βέλγους.
TvOS

δεξιά|χωρίς-πλαίσιο|170x170εσ
Το tvOS (πρώην Apple TV Software) είναι ένα λειτουργικό σύστημα που αναπτύχθηκε από την Apple Inc. για το Apple TV. Βασίζεται στο λειτουργικό σύστημα iOS και διαθέτει πολλά παρόμοια στοιχεία.

Το λογισμικό Apple TV για το Apple TV 2ης και 3ης γενιάς διαθέτει πολλές ενσωματωμένες εφαρμογές, αλλά δεν υποστηρίζει εφαρμογές τρίτων.

Η Apple TV 4ης γενιάς, με υποστήριξη για λογισμικό τρίτων μέσω App Store, φημολογήθηκε πριν από την παρουσίαση της Apple τον Σεπτέμβριο του 2015 που πραγματοποιήθηκε στις 9 Σεπτεμβρίου εκείνου του έτους. 

Στις 9 Σεπτεμβρίου 2015, σε εκείνη την εκδήλωση της Apple, η Apple ανακοίνωσε το Apple TV 4ης γενιάς, με υποστήριξη για εφαρμογές τρίτων. Η Apple άλλαξε το όνομα του λειτουργικού συστήματος σε "tvOS", υιοθετώντας την ονοματολογία που χρησιμοποιούσαν για τα άλλα λειτουργικά τους συστήματα, iOS και watchOS.
Δουκάτο του Λίμπουργκ

Το Δουκάτο του Λίμπουργκ (γερμανικά: "Herzogtum Limburg", γαλλικά: "Duché de Limbourg", ολλανδικά: "Hertogdom Limburg") ήταν ένα αυτοκρατορικό κτήμα της Αγίας Ρωμαϊκής Αυτοκρατορίας. Μεγάλο μέρος της περιοχής του Δουκάτου βρίσκεται σήμερα στην επαρχία Λιέγη του Βελγίου, με ένα μικρό τμήμα στον δήμο Φούρε. Η πρωτεύουσα του ήταν το Λίμπουργκ, στη σημερινή επαρχία Λιέγη.

Το Δουκάτο εξελίχθηκε από μια κομητεία που συναρμολογήθηκε για πρώτη φορά υπό την κυριαρχία ενός κατώτερου μέλους της Οίκου των Αρντέν-Λουξεμβούργου, Φρειδερίκο. Αυτός και οι διάδοχοί του έχτισαν και προφανώς ονόμασαν την οχυρωμένη πόλη που πήρε το όνομά της από το νομό και αργότερα το Δουκάτο.

Σε αντίθεση με άλλα μέρη αυτής της επαρχίας, τα εδάφη του Δουκάτου παρέμειναν ανέπαφα εντός της Νότιας Ολλανδίας, υπό τον έλεγχο των Αψβούργων, μετά τις διαιρέσεις που προκλήθηκαν από τον Ογδοηκονταετή Πόλεμο και τον Πόλεμο της Ισπανικής Διαδοχής. Ωστόσο, τελικά, μετά την αποτυχημένη Βελγική Επανάσταση το 1789, η ιστορία του δουκάτου τερματίστηκε με την κατοχή από τα γαλλικά επαναστατικά στρατεύματα το 1793. Αυτά τα εδάφη ενώθηκαν ξανά στο σύγχρονο Βέλγιο μόνο μετά τον Α΄ Παγκόσμιο Πόλεμο.
Μάρκο Μπαζαΐτι

"Η κλήση των τέκνων του [[Ζεβεδαίος|Ζεβεδαίου]]" 1510
Ο Μάρκο Μπαζαΐτι (Marco Basaiti (περ. 1470–1530) ήταν αναγεννησιακός ζωγράφος που εργάστηκε κυρίως στη Βενετία και ήταν σύγχρονος των Τζοβάννι Μπελλίνι και Τζοβάννι Μπαττίστα Τσίμα. Έχει αναφερθεί από διάφορα ονόματα όπως Marco Baxaiti, Marcus Basitus και Marcus Baxiti. (Ο Τζόρτζο Βαζάρι πίστευε ότι ο Marco Basarini και ο Marco Basaiti ήταν δύο καλλιτέχνες, αλλά μεταγενέστερες πληροφορίες αποκαλύπτουν ότι αυτοί οι δύο ήταν στην πραγματικότητα ο ίδιος ζωγράφος.) Υπάρχει μικρή τεκμηρίωση για τον Μάρκο Μπαζαΐτι, εκτός από τις ζωγραφικές του υπογραφές και ένα κατάστιχο συντεχνίας του 1530 που τον καταγράφει ως ζωγράφο μορφών. 

Τα έργα του είναι κυρίως πορτρέτα και συχνά επικεντρώνονται σε θρησκευτικά θέματα. Δεν υπάρχει γνωστός πίνακας που να αποδίδεται στον Μάρκο Μπαζαΐτι με μυθολογικό θέμα. Παρόλο που εκπαιδεύονται στο ύφος του 1400, η σταδιοδρομία του Μάρκο Μπαζαΐτι ξεκίνησε από την αρχή του αναγεννησιακού ύφους του 1500 που τον ανάγκασε να προσπαθήσει να προσαρμόσει το ύφος του ώστε να παραμείνει επίκαιρος.
Baby K

Η Claudia Judith Nahum (Σιγκαπούρη, 5 Φεβρουαρίου 1983), γνωστή και με το ψευδώνυμο Baby K, είναι Ιταλίδα τραγουδίστρια και ράπερ.
Ντομένικο Μπεκκαφούμι

Ο Ντομένικο Μπεκκαφούμι (Domenico di Pace Beccafumi,1486)18 Μαΐου 1551) ήταν Ιταλός Αναγεννησιακός - Μανιεριστής ζωγράφος που δραστηριοποιήθηκε κυρίως στη Σιένα . Θεωρείται ένας από τους τελευταίους αδιάλυτους εκπροσώπους της Σιενέζικης σχολής ζωγραφικής.
Βάσια Τζανακάρη

Η Βάσια Τζανακάρη (Σέρρες, 1980) είναι Ελληνίδα συγγραφέας. Κατάγεται από τις Σέρρες.
Εκλεκτοράτο της Σαξονίας

Το Εκλεκτοράτο της Σαξονίας Το Εκλογικό Μέγαρο της Σαξονίας (Γερμανικά: Kurfürstentum Sachsen, επίσης Kursachsen) ήταν κρατίδιο της Αγίας Ρωμαϊκής Αυτοκρατορίας που ιδρύθηκε όταν ο αυτοκράτορας Κάρολος Δ΄ έθεσε το Ασκάνιο Δουκάτο της Σαξονίας-Βίτενμπεργκ σε Εκλεκτοράτο από το Χρυσό Ταύρο του 1356.

Αποτελούσε μια περιοχή περίπου 40.000 τετραγωνικών χιλιομέτρων (15.445 τετραγωνικά μίλια). Με την εξαφάνιση του Οίκου των Ασκάνια, προσφέρθηκε στους Μαργράβους του Μάισεν από τη δυναστεία των Βέττιν το 1423, ο οποίος μετέφερε την κατοικία του Δούκα από τον ποταμό Έλβα στη Δρέσδη. Μετά τη διάλυση της αυτοκρατορίας το 1806, οι Εκλέυτορες των Βέττιν έθεσαν τη Σαξονία σε ένα εδαφικά μειωμένο βασίλειο.
Μουσική σχολή του Εθνικού Ωδείου του Αζερμπαϊτζάν

Η Μουσική σχολή του Εθνικού Ωδείου του Αζερμπαϊτζάν (γνωστό και ως Μουσικό σχολείο του Μπακού) είναι μία δευτεροβάθμια κρατική μουσική σχολή στο Μπακού. Αποτελεί ένα από τις κορυφαίες σχολές επαγγελματικής μουσικής εκπαίδευσης του Αζερμπαϊτζάν.
Ίβσαμ

Το Ίβσαμ (αγγλικά: "Evesham", προφορά:/ˈiːv(ɪ)ʃəm, ˈiːsəm/) είναι μια πόλη και εμπορικό κέντρο, και ενορία στην επαρχία Ουιτσέιβον στο Ουόρσεστερσιρ στο δυτικό Μίντλαντς στην Αγγλία. Βρίσκεται περίπου στην ίδια απόσταση από το Γούστερ, το Τσέλτεναμ και το Στράτφορντ-άπον-Έιβον. Βρίσκεται στην κοιλάδα του Έβεσαμ, μια περιοχή που αποτελεί την πλημμυρική πεδιάδα του ποταμού Έιβον. Το κέντρο της πόλης βρίσκεται σε ένα μαίανδρο του ποταμού και υπόκειται τακτικά σε πλημμύρες. Οι πλημμύρες του 2007 ήταν οι σοβαρότερες στην ιστορία.

Η πόλη ιδρύθηκε γύρω από ένα αββαείο του 8ου αιώνα, ένα από τα μεγαλύτερα στην Ευρώπη, το οποίο καταστράφηκε στην λεγόμενη Διάλυση των Μοναστηριών, και σήμερα παραμένει μόνο το κωδωνοστάσιο του Άμποτ Λίτσφιλντ. Κατά τον 13ο αιώνα μια από τις δύο κύριες μάχες του Δεύτερου Πολέμου των Βαρόνων στην Αγγλία έλαβε χώρα κοντά στην πόλη, σηματοδοτώντας την νίκη του πρίγκιπα Εδουάρδου, μετέπειτα βασιλιά της χώρας. Αυτή ήταν η μάχη του Έβεσαμ.
UAZ-469

Το UAZ-469 και το πιο μοντέρνο UAZ Hunter είναι τζιπ που παράγονται από την UAZ από το 1971. Το αυτοκίνητο ήταν αρκετά πιο μοντέρνο από τους προκάτοχούς του, έχει μερικά εξαρτήματα από το GAZ-69. Το αυτοκίνητο παράγεται από την UAZ καθώς η GAZ δεν είχε σκοπό να συνεχίσει να παράγει τζιπ μετά το τέλος της παραγωγής του GAZ-69. Η UAZ προσπάθησε να αντικαταστήσει το όχημα με το UAZ Simbir αλλά τελικά εκείνο το αυτοκίνητο ήταν αποτυχία και αντικαταστήθηκε από το UAZ Patriot το οποίο, αν και παράγεται μέχρι σήμερα, δεν κατάφερε να αντικαταστήσει το UAZ-469.

Το αυτοκίνητο είναι μεγαλύτερο από το Lada Niva.
IOS 9

Το iOS 9 είναι η ένατη μεγάλη έκδοση του λειτουργικού συστήματος iOS που αναπτύχθηκε από την Apple Inc., διαδέχτηκε το iOS 8. 

Ανακοινώθηκε στο WWDC 2015 και κυκλοφόρησε στις 16 Σεπτεμβρίου 2015. Το διαδέχτηκε το iOS 10 στις 13 Σεπτεμβρίου 2016. 

Το iOS 9 πρόσθεσε πολλές λειτουργίες σε ενσωματωμένες εφαρμογές. Ειδικότερα, τα Notes έλαβαν τη δυνατότητα να σχεδιάσουν σκίτσα με διαφορετικά εργαλεία, εισαγωγή εικόνας, εμφανή οπτική εμφάνιση για συνδέσμους ιστότοπων και τοποθεσίες χαρτών και σύνθετη μορφοποίηση λίστας. Παρουσιάστηκε μία ολοκαίνουργια εφαρμογή Apple News που συγκεντρώνει άρθρα από διαφορετικές πηγές και τα Apple Maps έλαβαν υποστήριξη μαζικής μεταφοράς, αν και σε περιορισμένο αριθμό τοποθεσιών κατά την έναρξη. Σημαντικές νέες ενημερώσεις συστήματος περιλαμβάνουν την προληπτικότητα, όπου το Siri και η σύνθετη αναζήτηση συνδυάζονται για να κάνουν το λειτουργικό σύστημα πιο ενημερωμένο σχετικά με τις πληροφορίες (όπως ο χρόνος και η τοποθεσία), και μπορεί να παρέχει στον χρήστη πληροφορίες εκ των προτέρων. Για αναζήτηση, η προληπτική ευφυΐα μπορεί να εμφανίσει άμεσα αποτελέσματα σε μορφή που μοιάζει με widget, όπως καιρός, αθλητισμός, ειδήσεις και άλλα. Το iOS 9 πρόσθεσε επίσης πολλές μορφές πολλαπλών εργασιών στο iPad. Στο iOS 9.3, η Apple πρόσθεσε τη λειτουργία Night Shift που αλλάζει το χρώμα της οθόνης της συσκευής σε ένα θερμότερο, λιγότερο "μπλε φως" που περιέχει σκιά, για να μειώσει τυχόν αρνητικές επιπτώσεις στην υγεία των ματιών στους κιρκαδικούς ρυθμούς των χρηστών. Επιπλέον, το iOS 9 έφερε νέες λειτουργίες εμπειρίας χρήστη, συμπεριλαμβανομένων των γρήγορων ενεργειών και των Peek and Pop, με βάση την τεχνολογία οθόνης ευαίσθητης στην αφή στο iPhone 6S. Οι Γρήγορες ενέργειες είναι συντομεύσεις στα εικονίδια της αρχικής οθόνης. Οι χρήστες μπορούν να κάνουν προεπισκόπηση ("Κοίτα") σε περιεχόμενο χωρίς να απομακρυνθούν από την τρέχουσα οθόνη προτού εισέλθουν ("Ποπ") στο προεπισκόπηση περιεχόμενο σε πλήρη προβολή.

Οι κριτικές του iOS 9 ήταν θετικές. Οι κριτικοί επαίνεσαν την προληπτικότητα και το Siri που καθιστούν το Κέντρο ειδοποιήσεων κεντρική τοποθεσία για όλες τις πληροφορίες και τη δυνατότητα μελλοντικών ενημερώσεων για τη βελτίωση της λειτουργικότητας. Οι νέες δυνατότητες multitasking για το iPad επαινέθηκαν, όπως και το σχέδιο και η εισαγωγή φωτογραφιών στην εφαρμογή Notes. Ωστόσο, η Apple News επικρίθηκε για χαμηλό αριθμό άρθρων με αξιοπρεπή εμφάνιση και οι Χάρτες της Apple επικρίθηκαν για την περιορισμένη γεωγραφική διαθεσιμότητα υποστήριξης μαζικής μεταφοράς.

Πέντε ημέρες μετά την κυκλοφορία, η Apple ανακοίνωσε ότι το iOS 9 είχε εγκατασταθεί σε περισσότερο από το 50% των "ενεργών" συσκευών iOS, τις οποίες η Apple χαρακτήρισε ως το "ταχύτερο ποσοστό υιοθέτησης για ένα νέο λειτουργικό σύστημα".
GAZ-67

Το GAZ-67 και το επακόλουθο GAZ-67B ήταν Σοβιετικό όχημα γενικής χρήσης, τετρακίνητο, το οποίο κατασκευαζόταν από την GAZ ξεκινώντας το 1943. Μέχρι το τέλος του πολέμου είχε γίνει το σοβιετικό αντίστοιχο του Willys Jeep.

Το GAZ-67 ήταν η μετεξέλιξη του GAZ-64. Μια κύρια βελτίωση ήταν ένα μεγαλύτερο διαμέτρημα 1.446 χιλιοστών. Είχε ισχυρότερο σασί, μεγαλύτερη δεξαμενή καυσίμων και άλλες βελτιώσεις.

thumb|left|Ο κινητήρας του GAZ-67B.
Χρησιμοποιούσε ένα λίγο ισχυρότερο βενζινοκίνητο κινητήρα GAZ M1, 4-κύλινδρο 3.280 κυβικών εκατοστών, ισχύος 54 ίππων, και έφτανε μέγιστη ταχύτητα 90 χιλιομέτρων την ώρα. Η παραγωγή ξεκίνησε στις 23 Σεπτεμβρίου 1943. Από τον Ιανουάριο του 1944 αντικαταστάθηκε από το GAZ-67B, που είχε μερικές μηχανικές βελτιώσεις.
GAZ-69

GAZ-69 ήταν τζιπ που παράχθηκε από την GAZ από το 1952 μέχρι το 1973 αν και η παραγωγή στην Ρουμανία συνέχισε μέχρι το 1975. Το αυτοκίνητο αντικατέστησε το GAZ-67 και το GAZ-64. Το αυτοκίνητο τελικά αντικαταστάθηκε από το UAZ-469. Ένα βανάκι με όνομα GAZ-19 άρχιζε να παράγεται από το 1956 μέχρι το 1958. Το αυτοκίνητο επίσης παραγόταν και σε άλλα μέρη στην Σοβιετική Ένωση όπως στην Ουκρανία από την ZAZ και από την UAZ, όπως και από την ARO στην Ρουμανία.
Τράπεζα Αναπτύξεως του Συμβουλίου της Ευρώπης

Η Τράπεζα Αναπτύξεως του Συμβουλίου της Ευρώπης (αγγλικά: "Council of Europe Development Bank", γαλλικά: "Banque de Développement du Conseil de l'Europe") χρονολογείται από το 1956, όταν το Συμβούλιο της Ευρώπης ίδρυσε το Ταμείο Επανεγκατάστασης για τους Εθνικούς Πρόσφυγες και τον Υπερπληθυσμό στην Ευρώπη ως μερική συμφωνία. Το 1994, άλλαξε το όνομά του σε Ταμείο Κοινωνικής Ανάπτυξης του Συμβουλίου της Ευρώπης, πριν γίνει η Τράπεζα Αναπτύξεως του Συμβουλίου της Ευρώπης.

Η Τράπεζα βρίσκεται στο Παρίσι, είναι ξεχωριστή νομική οντότητα και είναι αυτόνομη στη λήψη αποφάσεών της. Έχει εξαιρετική βαθμολογία πιστοληπτικής ικανότητας από τους Moody's, Standard and Poor's και Fitch Ratings.

Ο αρχικός στόχος ήταν να βοηθήσει τους πρόσφυγες και άλλα εκτοπισμένα άτομα μετά το Δεύτερο Παγκόσμιο Πόλεμο. Αργότερα, επέκτεινε το πεδίο δραστηριοτήτων της για να συμπεριλάβει βοήθεια στα θύματα καταστροφών, βοήθεια στη δημιουργία θέσεων εργασίας και βελτίωση της κοινωνικής υποδομής. Στόχος της σήμερα είναι η προώθηση της κοινωνικής συνοχής στα κράτη μέλη της.

Η Τράπεζα Αναπτύξεως του Συμβουλίου της Ευρώπης ενεργεί ως αναπτυξιακή τράπεζα, χορηγώντας δάνεια σε κράτη μέλη. Το 2020, το ενεργητικό της ανήλθε σε 28 δισεκατομμύρια ευρώ, το οποίο χρησιμοποιεί για τη συγχρηματοδότηση έργων μέσω δανείων έως και 40% του κόστους του έργου..
Γιαν Μπάπτιστ φαν Χέιλ

Ο Γιαν Μπάπτιστ φαν Χέιλ (Jan Baptist van Heil ή Ζαν Μπατίστ φαν Χέιλ, Jan Baptiste van Heil, Βρυξέλλες, 1609 – Βρυξέλλες, μετά το 1685), ήταν Φλαμανδός μπαρόκ ζωγράφος πορτρέτων και θρησκευτικών πινάκων.
Τέοντοορ φαν Χέιλ

δεξιά|μικρογραφία| "Άποψη των Βρυξελλών"
Ο Τέοντοορ φαν Χέιλ (Theodoor van Heil, Βρυξέλλες, 1635 – μετά το 1691), ήταν Φλαμανδός ζωγράφος τοπίων, γνωστός για τα χειμερινά τοπία, τις απόψεις πόλεων και τις σκηνές καιόμενων πόλεων.
Σχολή του Φονταινεμπλώ

"Άρτεμις κυνηγέτις", (1550–60) αγνώστου καλλιτέχνη της Σχολής του Φονταινεμπλώ, [[Λούβρο]]
Η Σχολή του Φονταινεμπλώ (γαλλικά: L'École de Fontainebleau) αναφέρεται σε δύο περιόδους καλλιτεχνικής παραγωγής στη Γαλλία κατά τη διάρκεια της Γαλλικής Αναγέννησης. Επικεντρώθηκε στο ανάκτορο του Φονταινεμπλώ από ζωγράφους που ασχολήθηκαν κυρίως με τη διακόσμηση του ανακτόρου κατά παραγγελία των βασιλέων της Γαλλίας, χαρακτηρίζεται από μια μετρημένη γαλλική εφαρμογή του Μανιερισμού και κυριάρχησε στη γαλλική καλλιτεχνική δημιουργία τον 16ο και 17ο αιώνα. Ήταν από τα πιο επιτυχημένα κέντρα αναγεννησιακής τέχνης στη Γαλλία και αναδείχθηκε σε ένα από τα πιο ακμαία του ευρωπαϊκού Μανιερισμού. 

Κατ 'επέκταση, αυτός ο όρος έχει εφαρμοστεί σε όλες τις μορφές τέχνης που άνθισαν στο Φονταινεμπλώ, και λίγο αργότερα, με την ίδια τεχνοτροπία, στο Παρίσι.

Το όνομα που δόθηκε σ' αυτό το καλλιτεχνικό κίνημα χρονολογείται από τον 19ο αιώνα, χρησιμοποιήθηκε για πρώτη φορά το 1818 από τον ιστορικό Άνταμ Μπαρτς (1757-1821) στο έργο του "Περί χαρακτικής" (1803-1821), για να προσδιορίσει τις εκτυπώσεις που έκανε μια ομάδα καλλιτεχνών τη δεκαετία του 1540, υπό τη διεύθυνση δύο Ιταλών καλλιτεχνών που εργάζονταν στο ανάκτορο του Φονταινεμπλώ: του Ρόσσο Φιορεντίνο και του Φραντσέσκο Πριματίτσο, που θεωρούνται οι πρωτεργάτες της Σχολής.
Χάιλβιχ του Λίππε

Η Χάιλβιχ του Λίππε ή του Σάουμμπουργκ ή του Χόλσταϊν, γερμ.: Heilwig von Lippe, Schaumburg, Holstein (π. 1200 - π. 1248/1250) ήταν Γερμανίδα ευγενής, κόρη του κυρίου του Λίππε, που με τον γάμο της έγινε κόμισσα των Χόλσταϊν και Σάουμμπουργκ.
Ολυμπιακό Στάδιο Μπακού

Το Ολυμπιακό Στάδιο Μπακού (αζερικά: "Bakı Olimpiya Stadionu"), είναι γήπεδο 69.870 θέσεων στο Μπακού του Αζερμπαϊτζάν, σχεδιασμένο και κατασκευασμένο για να ανταποκρίνεται στα διεθνή πρότυπα για τα στάδια που έχουν τεθεί από την Ένωση Ευρωπαϊκών Ποδοσφαιρικών Ομοσπονδιών (UEFA), τη Διεθνή Ποδοσφαιρική Ομοσπονδία (FIFA) και τη Διεθνή Ένωση Ομοσπονδιών Κλασικού Αθλητισμού (IAAF). Είναι το μεγαλύτερο στάδιο στο Αζερμπαϊτζάν.

Η κατασκευή του σταδίου έκτασης 225.000 τετραγωνικών μέτρων σε μια τοποθεσία 650.000 τετραγωνικών μέτρων ολοκληρώθηκε τον Φεβρουάριο του 2015. Η εξαώροφη κατασκευή 65,7 μέτρων κοντά στη λίμνη Μπογιουκσόρ του Μπακού άνοιξε στις 6 Μαρτίου 2015. Ο κύριος χρήστης του γηπέδου είναι η Εθνική ομάδα ποδοσφαίρου του Αζερμπαϊτζάν, η οποία μετακόμισε από την προηγούμενη έδρα της, το Στάδιο Τόφικ Μπαχράμοφ. Τον Ιούνιο του 2015 το γήπεδο χρησίμευσε ως ο κύριος χώρος για τους Ευρωπαϊκούς Αγώνες, φιλοξενώντας τις τελετές έναρξης και λήξης και τους αγώνες στίβου. Ο χώρος θα φιλοξενήσει τους προημιτελικούς και τρεις από τους ομαδικούς αγώνες για το Ευρωπαϊκό Πρωτάθλημα του 2020. Μια πράσινη περιοχή αναπτύσσεται γύρω από το στάδιο, η οποία είναι προσβάσιμη με δημόσια συγκοινωνία.